Erään viinialan nimityksen tuote-eritelmän vakiomuutoksen hyväksymistä koskevan tiedonannon julkaiseminen (komission delegoidun asetuksen (EU) 2019/33 17 artiklan 2 ja 3 kohta)

(2022/C 183/10)

Tämä ilmoitus julkaistaan komission delegoidun asetuksen (EU) 2019/33 (1) 17 artiklan 5 kohdan mukaisesti.

VAKIOMUUTOKSEN HYVÄKSYNNÄN TIEDOKSI ANTAMINEN

”BOLGHERI”

PDO-IT-A1348-AM02

Tiedonannon päivämäärä: 8.2.2022

HYVÄKSYTYN MUUTOKSEN KUVAUS JA PERUSTELUT

1. Bolgheri Bianco – Viinin valmistuksessa käytettyjen rypälelajikkeiden merkitseminen

KUVAUS

Bolgheri Bianco -valkoviinin valmistuksessa käytetty lajikeyhdistelmä:

Vermentino: 0–70 %

Sauvignon: 0–40 %

Trebbiano Toscano: 0–40 %.

Viinitarhoissa voidaan viljellä myös muita Toscanan alueelle soveltuvia valkoisia rypälelajikkeita joko yksin tai yhdessä muiden lajikkeiden kanssa. Muiden valkoisten rypälelajikkeiden osuus voi olla enintään 30 prosenttia.

Tietoja muutetaan seuraavasti:

Tarkistettua alkuperänimitystä ”Bolgheri” Bianco voidaan käyttää viineissä, jotka on valmistettu sellaisilta viinitarhoilta saaduista rypäleistä, joilla kasvatetaan seuraavia lajikkeita:

Vermentino: 0–100 %

Sauvignon: 0–100 %

Viognier: 0–100 %.

Viinitarhoissa voidaan viljellä myös muita Toscanan alueelle soveltuvia valkoisia rypälelajikkeita joko yksin tai yhdessä muiden lajikkeiden kanssa. Muiden valkoisten lajikkeiden osuus voi olla enintään 40 prosenttia.

PERUSTELUT:

Lajikkeiden yhdistelmä on päivitetty, jotta se vastaisi nykyistä tosiasiallista tilannetta ja jotta mahdollistetaan Bolgheri Biancon kaltaisen viinityypin kehittäminen.

Trebbiano-lajiketta ei ole viljelty Bolgherissa vuosiin. Sen sijaan Sauvignon Blancista ja Viognierista on tullut kaksi tärkeintä valkoista rypälelajiketta Vermentino-lajikkeen jälkeen. Näin ollen, sen jälkeen kun Sauvignon Blanc- ja Viognier-lajikkeet olivat saaneet erinomaiset tulokset niille tehdyistä laatutesteistä, nämä lajikkeet lisättiin Bolgheri Bianco -valkoviinien valmistuksessa käytettyihin rypälelajikkeisiin.

MUUTOKSET VAIKUTTAVAT SEURAAVIIN YHTENÄISEN ASIAKIRJAN JA TUOTE-ERITELMÄN KOHTIIN:

— YHTENÄINEN ASIAKIRJA: 7 kohta – Viininvalmistuksessa käytettävät rypälelajikkeet.

— TUOTE-ERITELMÄ: 2 artikla – Lajikkeiden yhdistelmä – 1 kohta.

2. Muut rypälelajikkeet

KUVAUS:

Poistetaan seuraava kohta ja vastaava luettelo muista rypälelajikkeista, joita voidaan käyttää suojatun alkuperänimityksen ”Bolgheri” saaneiden viinien valmistuksessa.

”Liitteessä 1 luetellaan edellä mainittujen viinien tuottamisessa sallitut lisälajikkeet, sellaisina kuin ne on merkitty viinirypälelajikkeiden kansalliseen rekisteriin, joka on hyväksytty 7 päivänä toukokuuta 2004 annetulla ministeriön asetuksella (julkaistu 14.10.2004 Italian virallisessa lehdessä N:o 242), sellaisena kuin se on muutettuna.”

PERUSTELUT:

Koska suojatun alkuperänimityksen saaneiden viinien valmistuksessa sallitut lisälajikkeet ovat Toscanan alueelle soveltuvia lajikkeita, näiden toissijaisten lajikkeiden luettelo on poistettu tuote-eritelmästä.

MUUTOKSET VAIKUTTAVAT SEURAAVIIN YHTENÄISEN ASIAKIRJAN JA TUOTE-ERITELMÄN KOHTIIN:

— YHTENÄINEN ASIAKIRJA: Muutos ei vaikuta yhtenäiseen asiakirjaan.

— TUOTE-ERITELMÄ: 2 artikla – Lajikkeiden yhdistelmä – 5 kohta.

3. Jalostuksessa rypäleistä saatava viinin enimmäistuotos

KUVAUS:

Seuraava kohta koskee viiniksi jalostettujen rypäleiden prosenttiosuutta:

”Rypäleistä saatava valmiin viinin enimmäistuotos voi ”Bolgheri” Biancon, Vermentinon ja Sauvignonin osalta olla enintään 65 prosenttia. Jos tuotos ylittää tämän rajan mutta on alle 70 prosenttia, ylittävä määrä ei ole oikeutettu tarkistettuun alkuperänimitykseen. Jos tuotos on yli 70 prosenttia, oikeus tarkistettuun alkuperänimitykseen menetetään koko sadon osalta.”

Tietoja muutetaan seuraavasti:

”Rypäleistä saatava valmiin viinin enimmäistuotos voi ”Bolgheri” Biancon, Vermentinon ja Sauvignonin osalta olla enintään 70 prosenttia. Jos tuotos ylittää tämän rajan mutta on alle 75 prosenttia, ylittävä määrä ei ole oikeutettu tarkistettuun alkuperänimitykseen. Jos tuotos on yli 75 prosenttia, oikeus tarkistettuun alkuperänimitykseen menetetään koko erän osalta.”

PERUSTELUT:

Valkoisten viinirypäleiden tuotos on nostettu 65 prosentista 70 prosenttiin, koska rypäleet ovat erittäin tuottavia, erityisesti Vermentino, kuten lukuisissa tutkimuksissa on todettu. Tutkimukset ovat myös osoittaneet, etteivät suuremmat tuotosmäärät vaikuta tuotteiden laatuun. Jalostetulle tuotokselle asetettu 70 prosentin raja-arvo on sama, joka on vahvistettu muille merkittäville nimityksille, joiden valmistuksessa käytetään samoja viiniköynnöslajikkeita kuin suojatun alkuperänimityksen ”Bolgheri” saaneiden viinien valmistuksessa.

MUUTOKSET VAIKUTTAVAT SEURAAVIIN YHTENÄISEN ASIAKIRJAN JA TUOTE-ERITELMÄN KOHTIIN:

— YHTENÄINEN ASIAKIRJA: 5 kohta – 5.2 alakohta – Enimmäistuotokset.

— TUOTE-ERITELMÄ: 5 artikla – Viininvalmistusstandardit – 5 kohta (viimeinen kohta).

4. Aistinvaraiset ominaisuudet

KUVAUS:

Kuvaus seuraavien viinityyppien aistinvaraisista ominaisuuksista, etenkin värin osalta, kulutukseen luovutettaessa.

””Bolgheri” Bianco (valkoviini):

Väri: oljenkeltainen

Bolgheri Vermentino:

Väri: oljenkeltainen

Bolgheri Sauvignon:

Väri: oljenkeltainen.”

Tietoja muutetaan seuraavasti:

””Bolgheri” Bianco (valkoviini):

Väri: vaihtelee oljenkeltaisesta kullankeltaisen eri sävyihin

Bolgheri Vermentino:

Väri: vaihtelee oljenkeltaisesta kullankeltaisen eri sävyihin

Bolgheri Sauvignon:

Väri: vaihtelee oljenkeltaisesta kullankeltaisen eri sävyihin.”

PERUSTELUT:

Viinien jalostuksessa on jo vuosien ajan suosittu käytäntöä, jossa viiniä pidetään hyvin lyhyen aikaa teräsastioissa, jotta viinit olisivat valmiita sadonkorjuuta seuraavana vuonna. Viime aikoina muut menetelmät ovat kuitenkin yleistyneet, erityisesti Bolgheri Biancon ja muiden valkoisista rypälelajikkeista valmistettujen nimitysten valmistuksessa. Näitä ovat esimerkiksi kuoren kanssa tehtävä maserointi ja kypsyttäminen puuastioissa, myös pidempiä ajanjaksoja. Näillä menetelmillä viiniin on saatu sekä korkeampi väripitoisuus että syvempiä keltaisen sävyjä. Tämän vuoksi ja myös siksi, että muiden lajikkeiden, lähinnä Viognierin, käyttö on lisääntynyt, värispektrin rajaaminen oljenkeltaiseen ei vaikuttanut aiheelliselta ja olisi ollut hyvin rajoittavaa tämänhetkiseen tilanteeseen nähden.

MUUTOKSET VAIKUTTAVAT SEURAAVIIN YHTENÄISEN ASIAKIRJAN JA TUOTE-ERITELMÄN KOHTIIN:

— YHTENÄINEN ASIAKIRJA: – 4 kohta –Viini(e)n kuvaus.

— TUOTE-ERITELMÄ: 6 artikla – Kulutukseen tarkoitetun viinin ominaisuudet.

5. Suurempi maantieteellinen yksikkö, jossa suojatun alkuperänimityksen maantieteellinen alue sijaitsee – Merkinnät

KUVAUS:

Kohtaan on lisätty vaatimus, jonka mukaan suojatun alkuperänimityksen ”Bolgheri” lisäksi tuotteeseen on merkittävä suuremman maantieteellisen yksikön, ”Toscanan”, nimi. Lisätyn kohdan sanamuoto on seuraava:

”Pulloihin tai muihin astioihin, joihin Bolgheri-viinejä pakataan, on merkittävä maantieteellinen nimi ”Toscana” seuraavasti:

a) Sana ”Toscana” on merkittävä kirjaimilla, jotka ovat kooltaan enintään puolet suojatun alkuperänimityksen ”Bolgheri” kirjainten koosta

b) Sanaa ”Toscana” koskevat määräykset: — Sanan on oltava pakollisten tietojen kanssa samassa näkökentässä välittömästi nimityksen ”Bolgheri”, perinteisen erityismerkinnän denominazione di origine controllata (tarkistettu alkuperänimitys) ja viinityyppimerkinnän (Superiore/Rosso/Vermentino/Bianco/Sauvignon) alla. — Jos sana lisätään myös edellä tarkoitetun näkökentän ulkopuolelle, sen yhteyteen on liitettävä nimitys ”Bolgheri” ja se on merkittävä nimityksen ”Bolgheri” ja muiden merkintöjen (perinteisen erityismerkinnän ”tarkistettu alkuperänimitys” ja viinityyppimerkinnän) alle.

Yritykset, joilla on kansallisen muutospäätöksen voimaantulopäivänä edelleen varastossa etikettejä, joissa ei ole merkintää ”Toscana”, voivat käyttää näitä etikettejä vuoden 2021 sadoista ja sitä edeltävistä sadoista saaduissa viinierissä.”

PERUSTELUT:

Kyseessä on asetuksen (EU) 2019/33 55 artiklan tarjoaman mahdollisuuden soveltaminen. Lisäyksen ansiosta viinien maantieteellinen alkuperä voidaan ilmoittaa loppukuluttajalle aiempaa tarkemmin. Maantieteellisen nimen ”Toscana” käytöstä on tehty pakollista, jotta voidaan varmistaa, että tuotteet merkitään yhdenmukaisella tavalla.

MUUTOKSET VAIKUTTAVAT SEURAAVIIN YHTENÄISEN ASIAKIRJAN JA TUOTE-ERITELMÄN KOHTIIN:

— YHTENÄINEN ASIAKIRJA: Kohta 9 – Olennaiset lisäedellytykset (pakkaaminen, merkinnät, muut vaatimukset).

— TUOTE-ERITELMÄ: 7 artikla – Merkitseminen, nimeäminen ja esittely – 5 kohta.

6. Valvontaelin

KUVAUS:

Valvontaelin on muuttunut ja on nyt seuraava:

Nimi ja osoite:

Valoritalia s.r.l Via Venti Settembre 98/G 00185 Rome (RM) ITALY

Valvontatoimista vastaava toimisto:

Via Salita del Presidio 2 58054 Scansano (GR) ITALY

PERUSTELUT:

Tämän päätöksen on tehnyt suojatun alkuperänimityksen saaneen Bolgheri-viinin tuottajien järjestö EU:n ja kansallisen lainsäädännön mukaisesti.

MUUTOKSET VAIKUTTAVAT SEURAAVIIN YHTENÄISEN ASIAKIRJAN JA TUOTE-ERITELMÄN KOHTIIN:

— YHTENÄINEN ASIAKIRJA: Muutos ei vaikuta yhtenäiseen asiakirjaan.

— TUOTE-ERITELMÄ: 10 artikla – Viittaukset valvontaelimeen.

YHTENÄINEN ASIAKIRJA

1. Tuotteen nimi

Bolgheri

2. Maantieteellisen merkinnän tyyppi

SAN – Suojattu alkuperänimitys

3. Rypäletuotteiden luokat

1. Viini

4. Viini(e)n kuvaus

1. Bolgheri Bianco (valkoviini)

LYHYT KIRJALLINEN KUVAUS

Väri: vaihtelee oljenkeltaisesta kullankeltaisen eri sävyihin

Aromi: hienojakoinen, hienostunut

Maku: kuiva, sopusointuinen, aromikas.

Kokonaisalkoholipitoisuus vähintään (til-%): 11,00 %.

Sokeriton uutos vähintään: 16,0 g/l.

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Kokonaishappoisuus vähintään 4,50 grammaa litrassa viinihappona ilmaistuna Haihtuvien happojen pitoisuus enintään (milliekvivalenttia litrassa) 18,00 Kokonaisrikkidioksidipitoisuus enintään (milligrammaa litrassa)

2. Bolgheri Vermentino

LYHYT KIRJALLINEN KUVAUS

Väri: vaihtelee oljenkeltaisesta kullankeltaisen eri sävyihin

Aromi: herkkä, omaleimainen

Maku: kuiva, sopusointuinen, pehmeä.

Kokonaisalkoholipitoisuus vähintään (til-%): 11,00 %.

Sokeriton uutos vähintään: 18,0 g/l.

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset. Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Kokonaishappoisuus vähintään 4,50 grammaa litrassa viinihappona ilmaistuna Haihtuvien happojen pitoisuus enintään (milliekvivalenttia litrassa) 18,00 Kokonaisrikkidioksidipitoisuus enintään (milligrammaa litrassa)

3. Bolgheri Sauvignon

LYHYT KIRJALLINEN KUVAUS

Väri: vaihtelee oljenkeltaisesta kullankeltaisen eri sävyihin

Aromi: herkkä, omintakeinen, hieman aromikas

Maku: kuiva, sopusointuinen.

Kokonaisalkoholipitoisuus enintään: 10,50 %.

Sokeriton uutos vähintään: 18,0 g/l.

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Kokonaishappoisuus vähintään 4,50 grammaa litrassa viinihappona ilmaistuna Haihtuvien happojen pitoisuus enintään (milliekvivalenttia litrassa) 18,00 Kokonaisrikkidioksidipitoisuus enintään (milligrammaa litrassa)

4. Bolgheri Rosato (roseeviini)

LYHYT KIRJALLINEN KUVAUS

Väri: vaaleanpunainen

Aromi: viinillinen, hienovarainen tuoksu

Maku: kuiva, sopusointuinen.

Kokonaisalkoholipitoisuus vähintään (til-%): 11,50 %.

Sokeriton uutos vähintään: 18,0 g/l.

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Kokonaishappoisuus vähintään 4,50 grammaa litrassa viinihappona ilmaistuna Haihtuvien happojen pitoisuus enintään (milliekvivalenttia litrassa) 18,00 Kokonaisrikkidioksidipitoisuus enintään (milligrammaa litrassa)

5. Bolgheri Rosso (punaviini)

LYHYT KIRJALLINEN KUVAUS

Väri: rubiininpunaisesta granaatinpunaiseen

Aromi: voimakkaan viinillinen

Maku: kuiva, sopusointuinen.

Kokonaisalkoholipitoisuus vähintään (til-%): 11,50 %.

Sokeriton uutos vähintään: 22,0 g/l.

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Kokonaishappoisuus vähintään 4,50 grammaa litrassa viinihappona ilmaistuna Haihtuvien happojen pitoisuus enintään (milliekvivalenttia litrassa) 20,00 Kokonaisrikkidioksidipitoisuus enintään (milligrammaa litrassa)

6. Bolgheri Rosso Superiore ja Bolgheri merkinnällä ”vigna”

LYHYT KIRJALLINEN KUVAUS

Väri: voimakas rubiininpunainen tai granaatinpunainen

Aromi: viinillinen, rikas ja elegantti

Maku: kuiva, täyteläinen, roteva ja sopusointuinen, hyvä hienostunut rakenne.

Kokonaisalkoholipitoisuus vähintään (til-%): 12,50 %.

Sokeriton uutos vähintään: 24,0 g/l.

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Kokonaishappoisuus vähintään 4,50 grammaa litrassa viinihappona ilmaistuna Haihtuvien happojen pitoisuus enintään (milliekvivalenttia litrassa) 20,00 Kokonaisrikkidioksidipitoisuus enintään (milligrammaa litrassa)

5. Viininvalmistusmenetelmät

5.1. Erityiset viininvalmistusmenetelmät

—

5.2. Enimmäistuotokset:

1. Bolgheri Bianco, Bolgheri Vermentino ja Bolgheri Sauvignon 12 000 kilogrammaa rypäleitä hehtaaria kohden

2. Bolgheri Bianco, Bolgheri Vermentino ja Bolgheri Sauvignon 84 hehtolitraa hehtaaria kohti

3. Bolgheri Rosso, Bolgheri Rosato 9 000 kilogrammaa rypäleitä hehtaaria kohden

4. Bolgheri Rosso, Bolgheri Rosato 63 hehtolitraa hehtaaria kohti

5. Bolgheri Rosso Superiore ja Bolgheri merkinnällä ”vigna” 8 000 kilogrammaa rypäleitä hehtaaria kohden

6. Bolgheri Rosso Superiore ja Bolgheri merkinnällä ”vigna” 56 hehtolitraa hehtaaria kohti

6. Rajattu maantieteellinen alue

Rypäleet, joita käytetään suojatun alkuperänimityksen Bolgheri saaneiden viinien valmistukseen, on kasvatettava Toscanan maakunnassa sijaitsevan Castagneto Carduccin kunnan hallinnollisten rajojen sisäpuolella olevalla Bolgherin alueella, pois luettuna Aurelian valtatien länsipuolinen alue (vanha reitti).

7. Viininvalmistuksessa käytettävät rypälelajikkeet

Cabernet Franc N. – Cabernet

Cabernet Sauvignon N. – Cabernet

Merlot N.

Sangiovese N.

Sangiovese N. – Sangioveto

Sauvignon B.

Syrah N. – Shiraz

Vermentino B.

Viogner B.

8. Yhteyden/yhteyksien kuvaus

BOLGHERI

Maaperä- ja bioilmastoanalyysit osoittavat, että Bolgherin olosuhteet vastaavat maailman parhaiden alueiden olosuhteita. Tyrrhenanmeren rannikolla sijaitsevaa maantieteellistä aluetta ympäröi amfiteatterimainen kukkuloiden rivistö, joka suojaa aluetta talven kylmyydeltä ja vahvistaa meren leudontavaa vaikutusta kesäisin. Maaperän koostumuksessa on suurta vaihtelua – maalajeja on kaikkiaan 27 –, minkä ansiosta viineihin kehittyy niille tunnusomaista monivivahteisuutta.

Viiniköynnöstä on viljelty alueella jo tuhansien vuosien ajan. Tällä hetkellä käytössä olevat viininvalmistusmenetelmät ovat vakiintuneet kuitenkin vasta 1980-luvulla. Menetelmät ovat pääasiassa kehittyneet Marquis Mario Incisa della Rocchettan vuonna 1944 alueelle tuomien ranskalaisten viiniköynnösten viljelyn myötä.

Ihmisen toiminnan ansiosta Bolgherin alueella on pystytty optimoimaan yhdistelmä ”rypälelajike, kasvupaikka ja maalaji”. Tuote-eritelmässä annettuun rypälelajikkeiden yhdistelmään sisältyvät lajikkeet, sekä valkoiset että punaiset, ovat osoittautuneet laatunsa perusteella parhaiksi vaihtoehdoiksi tällä alueella. Inhimilliset tekijät ovat vaikuttaneet myös kaikkiin viljelyyn liittyviin valintoihin: köynnösten ei saa antaa kasvaa liian leveälle, vaan on käytettävä tukisäleikköjä sekä kannus- tai Guyot-leikkausta; istutusetäisyyksillä on varmistettava, että istutustiheys on riittävän suuri, jotta liiallista tuotantoa voidaan hillitä; myös leikkaustapa on valittu tätä tavoitetta varten; geneettinen materiaali on valittu maaperän ominaisuuksien ja mikroilmaston mukaan; alueella käytetään laadukkaaseen viininviljelyyn kuuluvia perinteisiä ja muuttumattomia viljelykäytäntöjä; ja kokemukseen perustuen ainoastaan hätäkastelu on sallittu. Viinit valmistetaan ajan saatossa alueella vakiintuneilla perinteisillä menetelmillä. Punaviinien tuotannossa erotetaan perustyyppiset Bolgheri-viinit ja rakenteellisesti vankemmat Superiore-viinit, joiden tuotantoon kuuluu tarkkaan määritettyjä kypsytys- ja jalostusjaksoja tynnyreissä ja pulloissa. Valko- ja roseeviinien valmistuksessa sovelletaan käytäntöjä, joiden avulla saadaan tuoreita, maukkaita ja harmonisia viinejä.

Bolgherin alueen pinnanmuotojen ja niistä johtuvien maataloudellisten ja ilmastollisten ominaispiirteiden ansiosta rypäleet kypsyvät tasaisesti täyteen kypsyysasteeseen. Monimuotoinen maaperä on oleellinen tekijä, joka takaa, että viineihin kehittyy korkealaatuisille viineille tyypillistä monivivahteisuutta ja jatkuvuutta.

Bolgherin alueen viinien laatu syntyy tuotantoketjun eri vaiheisiin kuuluvien tuotantotekijöiden yhteisvaikutuksen tuloksena. Tuotantoalueita valittaessa tehdään ero punaviinien tuotantoon soveltuvien ja valkoviinien tuotantoon soveltuvien maa-alueiden välillä. Alueen topografiset ja ilmastolliset olosuhteet riippuvat leveysasteeseen liittyvistä tekijöistä ja leveysasteen vaikutuksesta päiväsykliin ja auringon säteilyyn sekä orografisista tekijöistä (rinteiden kaltevuus ja kaltevuussuunta sekä auringonvalon määrä).

Ihmisen ja ympäristön välisen vuorovaikutuksen osoittaa se, että viinit on tuotettu viinitarhojen tuotoksesta eikä ole pyritty tuotteiden jatkojalostukseen, jolla tuotteita yleensä vakioitaisiin ympäristöstä riippumatta.

9. Olennaiset lisäedellytykset (pakkaaminen, merkinnät, muut vaatimukset)

Pullotus rajatulla maantieteellisellä alueella

Oikeudellinen kehys:

EU:n lainsäädäntö

Lisäedellytyksen tyyppi:

Pullotus rajatulla maantieteellisellä alueella

Edellytyksen kuvaus:

Pullotus on suoritettava Castagneto Carduccin kunnan hallinnollisella alueella. Pullotuksen on tapahduttava edellä mainitulla maantieteellisellä alueella, jotta voidaan turvata tuotteen laatu ja maine, taata tuotteen alkuperä ja varmistaa tehokkaat tarkastukset.

Jotta voidaan turvata niiden toimijoiden oikeudet, jotka ovat jo pitkään harjoittaneet pullottamista Castagneto Carduccin kunnan ulkopuolella, yksittäisiä toimilupia voidaan myöntää kansallisessa lainsäädännössä säädetyin edellytyksin.

Suojatun alkuperänimityksen maantieteellistä aluetta suuremman maantieteellisen yksikön nimi

Oikeudellinen kehys:

EU:n lainsäädäntö

Lisäedellytyksen tyyppi:

Merkintöjä koskevat lisämääräykset

Edellytyksen kuvaus:

Pulloihin tai muihin astioihin, joihin Bolgheri-viinejä pakataan, on merkittävä maantieteellinen nimi ”Toscana” seuraavasti:

a) Sana ”Toscana” on merkittävä kirjaimilla, jotka ovat kooltaan enintään puolet suojatun alkuperänimityksen ”Bolgheri” kirjainten koosta.

b) Sanaa ”Toscana” koskevat määräykset: — Sanan on oltava pakollisten tietojen kanssa samassa näkökentässä välittömästi nimityksen ”Bolgheri”, perinteisen erityismerkinnän denominazione di origine controllata (tarkistettu alkuperänimitys) ja viinityyppimerkinnän (Superiore/Rosso/Vermentino/Bianco/Sauvignon) alla. — Jos sana lisätään myös edellä tarkoitetun näkökentän ulkopuolelle, sen yhteyteen on liitettävä nimitys ”Bolgheri” ja se on merkittävä nimityksen ”Bolgheri” ja muiden merkintöjen (perinteisen erityismerkinnän ”tarkistettu alkuperänimitys” ja viinityyppimerkinnän) alle.

Viinirypäleiden tuotantovuosi

Oikeudellinen kehys:

EU:n lainsäädäntö

Lisäedellytyksen tyyppi:

Merkintöjä koskevat lisämääräykset

Edellytyksen kuvaus:

Rypäleiden tuotantovuosi on painettava suojatun alkuperänimityksen ”Bolgheri” saaneita viinejä sisältävien pullojen tai muiden astioiden merkintöihin.

Astiat ja sulkimet

Oikeudellinen kehys:

EU:n lainsäädäntö

Lisäedellytyksen tyyppi:

Merkintöjä koskevat lisämääräykset

Edellytyksen kuvaus:

1 - ASTIAT:

Bolgheri-viiniä voidaan myydä kuluttajalle ainoastaan seuraavan kokoisissa pulloissa ja muissa astioissa: 0,375; 0,750; 1,500; 3,000; 6,000; 9,000 ja 12,000 (litraa).

Bolgheri Rosso- ja Rosso Superiore -viinit voidaan pakata ainoastaan tummiin Bordeaux-tyyppisiin lasipulloihin.

Kuluttajille myytävien Bolgheri-viinien pakkaamisessa käytettävien alle viiden litran pullojen tai muiden astioiden on sovelluttava laatuviinille, myös esillepanon osalta.

SULKIMET:

Pullot, joissa Bolgheri Rosso Superiore -viinejä myydään kuluttajalle, on suljettava tavanomaisilla luonnonkorkkisulkimilla.

Kaikissa muissa viinityypeissä sallitaan voimassa olevan lainsäädännön mukaiset sulkemisjärjestelmät.

Linkki eritelmään

https://www.politicheagricole.it/flex/cm/pages/ServeBLOB.php/L/IT/IDPagina/17797

(1) EUVL L 9, 11.1.2019, s. 2.